CELEX: 62022TN0069
Language: da
Date: 2022-02-04 00:00:00
Title: Sag T-69/22: Sag anlagt den 4. februar 2022 — Eurecna mod Kommissionen

4.4.2022   
            
            
               DA
            
            
               Den Europæiske Unions Tidende
            
            
               C 148/34
            
         
      Sag anlagt den 4. februar 2022 — Eurecna mod Kommissionen
      (Sag T-69/22)
      (2022/C 148/45)
      Processprog: italiensk
      
         Parter
      
      
         Sagsøger: Eurecna SpA (Venezia, Italien) (ved advokat R. Sciaudone)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede afgørelse om tilbagebetaling af fordringer, der er indeholdt i Kommissionens skrivelse af 25. november 2021, hvorved Kommissionen tilbagesøgte et beløb på 22 139,05 EUR ud af et beløb på 417 234,68 EUR, der er overført i forbindelse med et projekt finansieret af Den Europæiske Union og som anses for at kunne inddrives som følge af uregelmæssigheder, der angiveligt skulle have fundet sted i forbindelse med regnskabsaflæggelsen, annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat et anbringende, der er inddelt i fire led.
      
                  1.
               
               
                  Det ene anbringende om, at der ikke består noget krav.
                  
                              —
                           
                           
                              Sagsøgeren har i denne forbindelse gjort gældende, at der er sket en tilsidesættelse af princippet om god forvaltning og af forpligtelsen til omhu i de administrative opgaver i forbindelse med den af Ernst & Young (EY) foretagne revision, at retten til forsvar er tilsidesat i forbindelse med den af EY foretagne revision, at princippet om god forvaltning er tilsidesat som følge af en manglende opfyldelse af pligten til upartiskhed ved udførelse af administrative opgaver, og at der er foretaget en fejlagtig fortolkning af kontrakten i EY’s rapport.